钦定古今图书集成/理学汇编/学行典/第206卷 > 黄正中
## 钦定古今图书集成/理学汇编/学行典/第206卷 > 黄正中

按《宿松县志》：“黄正中，字君立，聪颖恂谨。母王氏积痾
中悲泣成疾，与妻吴氏服侍，经月不解衣。母故，中庐
墓三载，疾益深。父日新恐其伤身，禁习举子业，乃得
痊。敦善行而不怠，里中仰师范焉。父疾，与兄正位割
股和药进父，次第饮之，顿甦。劝再娶以安晨夕。父殁，
哀恸三年不见齿。养继母陈如所生。辛巳六月，流贼”
破邑城，继母兄嫂俱亡，兄子甫三岁中，仓皇弃己子
襁兄子逃。贼退，始知己之四子被掳其三，哭之恸。既
而幸曰：“嗣尚有长，今兄子在，吾无憾矣。”未逾年，兄子
复亡，中过哀，旧疾复作，年五十二。生平忠厚正直，不
苟取与，动必以礼，非法不言。子钺游县庠。